कांग्रेस के ‘कमल’ बने मध्य प्रदेश के ‘नाथ’, मुख्यमंत्री के रूप में ली शपथ -
कांग्रेस के ‘कमल’ बने मध्य प्रदेश के ‘नाथ’, मुख्यमंत्री के रूप में ली शपथ
राजस्थान और छत्तीसगढ़ के बाद मध्य प्रदेश का भी शपथ ग्रहण समारोह पूरा हो गया। कमलनाथ ने भोपाल के जम्बूरी मैदान में मध्य प्रदेश के 18वें मुख्यमंत्री के रूप में शपथ ली। इस मौके पर कांग्रेस के राष्ट्रीय अध्यक्ष राहुल गांधी और पूर्व प्रधानमंत्री मनमोहन सिंह भी मौजूद रहे। इनके अलावा पूर्व प्रधानमंत्री एचडी देवेगौड़ा और एनसीपी नेता शरद पवार समेत कई विपक्षी दिग्गज भी कमलनाथ के शपथ ग्रहण में शामिल होने पहुंचे।
in खबरें, टॉप 5, मध्य प्रदेश, राजनीति, राज्य
मध्य प्रदेश के 15 साल पुराने सीएम शिवराज सिंह चौहान भी कमलनाथ के शपथ ग्रहण समारोह का हिस्सा बने। उन्होंने वहां मौजूद कांग्रेसी गैर-भाजपा पार्टी के नेताओं से मुलाकात की। कई मौकों पर वह मुस्कराते भी दिखे। साथ ही उन्होंने शपथ ग्रहण के बाद कमलनाथ और ज्योतिरादित्य सिंधिया का हाथ पकड़कर जनता का अभिवादन किया। विरोधी नेताओं की मुलाकात दिलचस्प इसलिए भी है, क्योंकि विधानसभा चुनाव के प्रचार के दौरान कांग्रेस और भाजपा के जिन नेताओं में तीखी जुबानी जंग देखने को मिली थी,। वहीं शपथ ग्रहण समारोह में शिवराज सिंह और विपक्षी नेता एक-दूसरे के साथ मुस्कुराते हुए दिखाई दिए। कुछ इसी तरह की तस्वीर राजस्थान में अशोक गहलोत के शपथग्रहण में भी दिखाई दी थी।
छिंदवाड़ा से लोकसभा सांसद कमलनाथ मंच पर जब पहुंचे, तो उनके साथ सीएम रेस में रहे ज्योतिरादित्य सिंधिया भी मौजूद थे। राज्यपाल आनंदी बेन पटेल ने कमलनाथ को पद और गोपनीयता की शपथ दिलाई। हालांकि, कमलनाथ ने अकेले ही मंत्री पद की शपथ ली, क्योंकि मंत्रिमंडल पर अब तक फैसला नहीं हो पाया है।
Tags: kamalnathOath TakinSwearing
एप्पल ही नही केला भी है रामबाण इलाज
हाईटेक कपड़े बाज़ार में, पॉकेट में लगा होगा सोलर पैनल